Olufunke Adeboye 'yar Najeriya ce kuma farfesa ce a fannin Tarihin Zamani a Sashen Tarihi da Dabarun Nazari na Jami'ar Legas, Najeriya. Marubuciya ce dake da lambar yabo, ita ce mai rike da mukamin shugabancin Tsangayar Fasaha na Jami'ar Legas. A shekarar 2013 ta lashe lambar yabo ta Gerti Hesseling da AEGIS (Africa-Europe Group for Interdisciplinary Studies) don kyawun mukalar da ta rubuta wanda wani masanin Afirka ya wallafa a mujallar Nazarin Afirka ta Turai. An haifi Olufunke Adeboye (née Òjó) a garin Ibadan, Najeriya. Ta kammala makarantar sakandare a makarantar 'Our Lady's High School', Ile-Ife, Jihar Osun, Najeriya a shekarar 1983. Ta ci gaba zuwa Jami'ar Ibadan, Najeriya inda ta sami digiri na farko na Arts (BA), digiri na biyu (MA), da digirin digirgir (PhD.) A Tarihi a cikin shekarar 1988, 1990, da 1997 bi da bi. Ta fara aikin koyarwa ne a matsayin Mataimakiyar Malama a Jami’ar Jihar Ogun (a yanzu ta zama Jami’ar Olabisi Onabanjo ), Ago Iwoye, Najeriya a shekarar 1991.